
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2022
	
	Rectificarea bugetară propusă spre analiză, dezbatere şi aprobare are drept temei legal prevederile art. 19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin.1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.
         În bugetul local al Municipiului Brad pe anul 2022 s-au încasat venituri în plus față de cele prognozate în suma de  1.045,86 mii lei.
	Ministerul Lucrarilor Publice, Dezvoltarii și Administrației a alocat Municipiului Brad suma de 278,86  mii lei, în cadrul celei de a doua tranșe – aferentă achiziției de păcură din luna martie 2022  din subvenția prevăzută  la alin. 1^1 de la art. III din Legea nr. 259/2021 pentru aprobarea O.U.G. nr. 118/2021 privind stabilirea unei scheme de compensare pentru consumul de energie electrică și gaze naturale pentru sezonului rece 2021 - 2022, precum și pentru completarea Ordonanței Guvernului nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei „Delta Dunării”.
	Prin adresa nr. HDG_STZ 8127/18.04.2022, înregistrată la Primăria Municipiului Brad sub nr. 26805/19.04.2022,  Administrația Județeană a Finanțelor Publice Hunedoara, Activitatea de trezorerie și contabilitate publică Serviciul Sinteză și asistența elaborării și execuției bugetelor locale a alocat Municipiului Brad suma de suma de 767 mii lei pentru  finanțarea cheltuielilor descentralizate la nivelul municipiului Brad din care 96 mii lei pentru finanțarea de bază a unităților de învățământ preuniversitar de stat pentru categoriile de cheltuieli prevăzute la art. 104 alin. 2 lit. b - d din Legea educației naționale nr. 1/2011 și 671 mii lei pentru finanțarea burselor elevilor din învățământul de masă.  
	Astfel, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2022,  prin majorare atât la venituri, cât și la cheltuieli cu suma de 1.045,86 mii lei,  după cum urmează:
	- veniturile bugetului local al Municipiului Brad pe anul 2022 se majorează cu suma de 1.045,86 mii lei la următoarele capitole bugetare:
 	   a) - 11.02.  „Sume defalcate din TVA” cu suma de 767 mii lei;
             b) - 42.02  “Subventii de la bugetul de stat“   cu suma de  278,86  mii lei.       	- cheltuielile bugetului local al Municipiului Brad pe anul 2022 se majorează cu suma de  1.045,86 mii lei la următoarele capitole bugetare:
       a) - 65.02   “Învățământ” cu suma de 767 mii lei pentru  finanțarea cheltuielilor descentralizate la nivelul  municipiului Brad; 
        b) - 81.02   “Combustibil și energie”  cu suma de 278,86 mii lei pentru achitarea subvenției la energia termică livrată populației în sistem centralizat.           
	În contextul celor de mai sus supun spre dezbatere  plenului Consiliului Local al Municipiului Brad proiectul de hotărâre în forma prezentată.
    Invoc în susţinerea propunerii mele prevederile Secţiunii a 2-a din Legea nr. 317/2021 a bugetului de stat pe anul 2022, ale Ordinul Ministrului Dezvoltării, Lucrărilor Publice și Administrației nr. 424/21.03.2022 pentru repartizarea către bugetele locale ale unor unități administrativ - teritoriale a primei tranșe din subvenția prevăzută la alin. 1^1 de la art. III din Legea nr. 259/2021 pentru aprobarea OUG nr. 118/2021 privind stabilirea unei scheme de compensare pentru consumul de energie electrică și gaze naturale pentru sezonului rece 2021-2022, precum și pentru completarea Ordonanței Guvernului nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei „Delta Dunării”,  precum și ale art.1 alin. 2, art. 8, art. 39 şi art. 58 alin.1 lit. a din Legea nr. 273/2006 privind finanţele publice locale, cu modificările şi completările ulterioare.

